In Memoriam 


Joan Cuerda Barceló (1912-2003), 
President d'honor de la Societat 
d'Historia Natural de les Balears 





SOCIETAT D'HISTORIA 
NATURAL DE LES BALEARS Fa aproximadament uns quinze anys vàrem conèixer a D. Joan Cuerda. 


En aquells moments érem dos estudiants de biologia que havíem llegit alguns 
dels treballs d'un especialista en el Quaternari de les Balears i ens férem socis de la Societat d'Història 
Natural de les Balears, de la qual n'era el president. Els dilluns a la Societat era tot un plaer consultar 
i escoltar a la gent que tenia allà el seu punt de reunió. Allà coneguérem una persona excepcional, D. 
Joan Cuerda. 

D. J. Cuerda va néixer a Barcelona el dia 14 de juny de 1912. L'any 1936 es va establir a 
Mallorca. Fou devers l'any 1947 quan D. J. Cuerda es va iniciar en les ciències de la natura i va tenir 
contacte amb un grup de naturalistes que es reunien en el Col-legi Oficial de Farmacèutics de Balears. 
Entre els assistents hi havia entre d'altres, Guillem Colom, Joan Bauzà, Joan Canigueral, Miquel 
Massutí, Pere Palau i el seu fill Josep Maria Palau, Llorenç Garcias Font, Andreu Muntaner, Josep 
Rosselló Ordines. Ben aviat D. J. Cuerda prengué part activa en el grup i el dia 1 d'octubre de 1948 es 
varen constituir com a Secció de Balears de la "Real Sociedad Española de Historia Natural”, amb seu 
a Madrid. L'any 1952 es decideix deixar de ser una secció i es va fundar la Societat d'Història de les 
Balears, de la què D. J. Cuerda fou soci fundador, i va succeir a J. Cañigueral que era el secretari 1 el 





D. Joan Cuerda, ponent en el curs de fòssils organitzat per la Societat i el Centre de Professors de Palma, 
el 23 de novembre de 1999 mostrant la seva col-lecció a ca seva (Foto D. Vicens). 

responsable del Bolletí, si bé la Societat naixia oficialment el 4 de setembre de 1954 on D. J. Cuerda 
era elegit secretari, càrrec que ocupà fins a 1957. Abans havia ocupat els càrrecs de bibliotecari i vice- 
tresorer. D. J. Cuerda com a secretari va redactar els estatuts de la nova Societat i va gestionar la seva 
legalització, a més d'aconseguir un nou local a la seu de l'Estudi General Lul-liá. 

Els inicis de la seva afició per la paleontologia hi ha que cercar-los en primer lloc, quan el seu cosí 
Bartomeu Barceló li va mostrar la seva col-lecció de fòssils i més tard feren algunes sortides de camp a les 
platges quaternàries del Coll d'En Rabassa. La tasca de recerca, la continuà personalment D. J. Cuerda, 
donada la proximitat de la seva residència d'estiu, Son Morlà. La seva afició per la paleontologia la va 
donar a conèixer des del primer moment que va entrar en contacte amb els naturalistes de la Societat i així 
el 5 de juny de 1952 va donar una conferència al Col-legi de Farmacèutics, la seu de la Societat en aquells 
temps, que va tractar de les espécies característiques del Quaternari Mallorquí. 

Des dels inicis de la seva recerca devers l'any 1947 fins al 1957, Cuerda va dur un treball d'in- 
ventari, recollint molts de fòssils a les platges quaternàries de la Badia de Palma, amb una estreta 
col-laboració amb Andreu Muntaner. Els coneixements assolits, les publicacions que realitzà al Bolletí 
de la Societat d'Història Natural i la magnífica col-lecció paleontològica que D. J. Cuerda anava for- 
mant determinaren, en certa manera, que quan es celebrà a Espanya el V congrés de l'INQUA 
(International Quaternary Congress), el setembre de 1957, es planificàs una visita a Mallorca. D. J. 
Cuerda va formar part del comité local, i va planificar comjuntament amb D. Andreu Muntaner (actual 
president d'Honor de la Societat) la visita a les formacions quaternàries de la Badia de Palma. També 
es va inaugurar una exposició monogràfica del Quaternari balear a l'estudi General Lul-lià, que va des- 
pertar l'interès dels congressistes que assistiren a l'acte. Amb motiu d'aquest congrés, D. J. Cuerda va 
publicar una primera síntesi dels resultats dels seus treballs i, el que va ser més important per a ell, va 
iniciar una sèrie de contactes amb altres investigadors del Quaternari de nivell internacional. Cal des- 
tacar les relacions que va mantenir amb el Professor Karl W. Butzer, de la Universitat de Chicago, amb 
el que realitzà una sèrie de treballs que publicaren entre 1960 i 1962. K. Butzer, prestigiós quaterna- 
rista, sempre ha tingut en compte els jaciments mallorquins estudiats conjuntament amb en D. J. 
Cuerda a treballs que parlen del Quaternari a escala mediterrània o mundial. 

El 1962 va ser anomenat Ajudant Honorari de l'Institut Lucas Mallada del CSIC, per la qual cosa 
va rebre diferents grups de professors i estudiants de ciències geològiques de les Universitats de 
Barcelona 1 Madrid als quals acompanyà 1 orientà a les seves excursions pel Quaternari mallorquí. 

L'any 1964, fou designat membre del Comité des Milieux Insulaires de la Commission 
Internationale por l'Exploration Scientifique de la Mer Méditerranée, fet que constitueix un reconei- 
xement de l'alt nivell científic del treball que D. J. Cuerda estava realitzant. 

El 1966 participà en el Symposium sobre el Myotragus balearicus que se celebrà a Deià i en 
1969 entrà a formar part com a vocal de la Subcomisión del Mapa del Cuaternario en la Comisión 
Nacional de Geología. 

L'any 1973 és nomenat membre del Comité Español del Cuaternario integrat dins l'INQUA i 
pocs anys després, el 1975, publica Los Tiempos Cuaternarios en Baleares en un volum de 300 pàgi- 
nes, que va ser editat per l'Institut d'Estudis Baleàrics. Obra fonamental no sols per conèixer el 
Quaternari de les Illes, sinó també de tota la Mediterránia Occidental. 

El 1975 treballá amb el Dr Lluís Pomar, d'aleshores Universitat de Palma de Mallorca, en la pre- 
paració de l'excursió a Cabrera que es va fer amb motiu de la reunió conjunta de naturalistes organit- 
zada per la Societat Catalana de Biologia, la Institució Catalana d'Història Natural i la Societat 
d'Història Natural de les Balears. En aquesta ocasió, entre el 18 i 21 de març de 1976 es parlà a 
Mallorca i Cabrera sobre la problemàtica de la insularitat. Prèviament a l'excursió a Cabrera, D. J. 
Cuerda feu una exhaustiva presentació de la geologia i del poblament animal i vegetal de Cabrera. 
Entre 1975 i 1980 col-laborà amb l'equip, que dirigit pel Dr Vicenç M. Rosselló, de la Universitat de 
València, estudiava el Plistocè de la costa alacantina. 

D. Joan Cuerda amb la seva dona i una de les seves filles visitant l'exposició "Les Balears abans dels humans" 
a principis de març de 2000 en la qual també col-laborà (Foto D. Vicens). 


El 1978 forma part del comitè organitzador de la reunió que la Quaternary Research Association 
celebra a Mallorca, al costat del Professor Henry Osmasten de la Universitat de Bristol. 

El 1979 participa, com a moderador, juntament amb el Dr. Butzer, a la taula rodona sobre nivells 
quaternaris que se celebrà durant el V/ Coloquio de Geográfos Españoles. 

L'any 1983 va ser anomenat president de la Societat d'Historia Natural de les Balears, cárrec que 
va ocupar fins 1987. 

De l'acceptació de la tasca investigadora de D. J. Cuerda, tant a Espanya com a l'estranger, es 
publicà, l'any 1985, el llibre-homenatge Pleistoceno y Geomorfología Litoral. Homenaje a Juan 
Cuerda editat amb la col-laboració de la Universitat de València, la Universitat de Palma de Mallorca 
i l'Institut Politècnic de Zürich. A les primeres planes hi ha una semblança biogràfica, escrita pel Dr. 
Bartomeu Barceló, molt detallada i escrita amb molta cura (la major part de dades fins 1985 d'aques- 
ta nota provenen d'aquest article), per continuar amb articles de diferents quaternaristes de prestigi 
internacional que valoren molt positivament el treball de D. J. Cuerda. 

La Conselleria de Cultura, Educació i Esports del Govern Balear coneixedora de la importància 
i trascendència de l'obra de D. J. Cuerda, reedita l'any 1989 Los Tiempos Cuaternarios en Baleares, 
doncs l'edició de 1975 ja era exhaurida des de feia temps. 

L'any 1987 D. J. Cuerda publica Moluscos Marinos y Salobres del Pleistoceno Balear, un volum 
d'unes 400 pàgines, on surten figurats tots els mol-luscs fòssils del Quaternari de les Balears. És un 
obra, sense cap dubte, bàsica per tots els estudiosos del Quaternari marí de la Mediterrània. 

El 1992 D. J. Cuerda amb la col-laboració de J. Sacarés publiquen el llibre El Quaternari a 
Migjorn de Mallorca, obra de 130 pàgines editada per la Conselleria de Cultura, Educació i Esports 
del Govern Balear. Bàsicament es tracta d'una síntesi dels treballs que realitzaren del litoral de 
Llucmajor. 

A la circular de la SHNB núm. 3 (març de 1995) apareix una breu biografia que, més que un 
homenatge, és una prova d'amistat i de reconeixement cap a la seva persona. A l'Assemblea General 

Extraordinaria de la Societat 
d'Historia Natural de les Balears 
del 28 de febrer de 1995, D. J. 
Cuerda va ser anomenat 
President d'Honor de forma una- 
nime. 

En un dossier tècnic, 
publicat el 1994 i escrit per Aina 
Lleuger, adreçat al professorat 1 
que forma part de l'activitat El 
Carnatge: passat, present i futur, 
del Programa de Dinamica 
Educativa de l'Ajuntament de 
Palma es posa de manifest que la 
figura de D. J. Cuerda és essen- 
cial per entendre les formacions 





D. Joan Cuerda amb el seu amic el llorejat paleontòleg Dr. Emiliano 
Aguirre durant una visita efectuada el 27 d'abril de 2001, a Son Morlà. 
D'esquerra a dreta, Carmen Bule (esposa d'E. Aguirre), Joan Cuerda, quaternàries de es Carnatge i la 
Margalida Quintana (esposa de J. Cuerda) i Emiliano Aguirre. (Foto seva protecció, així com la 
Vicenç Pla). importància de la seva obra dins 

el context naturalístic de les 


Balears. De fet a unes fitxes tèc- 
niques publicades pel Govern Balear sobre les àrees naturals d'especial protecció de les llles Balears, 
s'indica que la protecció d'es Carnatge es deu, bàsicament, als valors paleontològics estudiats per D. J. 
Cuerda. 

Recentment, en un llibre d'especial rellevància geològica, Aspectes Geològics de les Balears, 
editat per la UIB en commemoració del X Simposium sobre la Enseñanza de les Ciencias de la Tierra 
realitzat a Palma l'any 1998, l'editor del llibre el Dr. J.J. Fornós, no va dubtar en donar cabuda a un 
article-homenatge a D. J. Cuerda escrit per D. Vicens 1 F. Gràcia. 

El mes de novembre de 1999 va participar com a ponent al curs Els fòssils: una mirada al pas- 
sat per entendre el present, organitzat per la Societat d'Història Natural de les Balears 1 el Centre de 
Professorat i Recursos de Palma. Els participants del curset varen quedar astorats de la col-lecció que 
D. J. Cuerda els mostrava i de la saviesa de les seves explicacions. Als seus 87 any explicava amb el 
mateix entusiasme als alumnes i amb la mateixa il.lusió d'aquelles jornades de l'INQUA, de sortir al 
Camp de Tir a mostrar i transmetre als alumnes el coneixement d'aquelles espècies fòssils, in situ, tal 
com les havia depositat el temps. 

La junta directiva de la Societat d'Història Natural de les Balears, en vistes de la gran trajectò- 
ria científica de D. J. Cuerda i de la gran transcendència de la seva obra 1 estímul dins molts dels natu- 
ralistes illencs, va presentar la candidatura de D. J. Cuerda a la Medalla d'Or de la Ciutat al Consell de 
l'Àrea de Cultura, a les Cases Consistorials de Palma, el dia 26 de juny de 2001. 

D. Joan Cuerda va col-laborar amb el mateix entusiasme tant amb naturalistes de la Societat 
d'Història Natural de les Balears (Muntaner, Adrover, Gasull, Sacarés, Galiana, Antich, Soler, 
Gràcia,...) com amb eminents especialistes sobre la matèria com el Dr. Butzer de la Universitat de 
Chicago, el Dr. Gaibar Puertas del CSIC, el Dr. Crusafont de la Universitat de Barcelona, el Dr. V. 
Rosselló Verger, de la Universitat de València, el Dr. Ll. Pomar, de la Universitat de les Illes Balears, 
el Dr. Osmasten, de la Universitat de Bristol, el Dr. G. Mateu, de l'Institut Oceanogràfic de Palma, el 
Dr. H.C. Colom de la Universitat Autònoma de Barcelona, el Dr. Goy, de la Universitat de Salamanca, 
la Dra. Zazo del CSIC, ... 

Fruit de la seva amistat amb Ll. Gasull li fou dedicada (1963) la descripció a les págines del 

D. Joan Cuerda a l'homenatge rebut als socis fundadors de la Societat d'Història Natural de 
les Balears, 40 anys d'història (1954-1994). 


Bolletí d'una nova espècie de mol-lusc terrestre fòssil (Trochoidea cuerdai), espècie coneguda només 
de Menorca. També, el seu amic i paleontòleg J. VViedmann (1962) li dedicà una espècie i una subespè- 
cie d'ammonits, Anisoceras cuerdai i Acrioceras muckleae cuerdai. 

La seva feina, a més de quedar reflexada en el seu treballs, també és present a la seva col-lecció 
de fòssils del Quaternari de les Balears. Les hores dedicades a cercar jaciments, i estudiar-los no ha 
estat cosa de dos dies: tampoc ho ha estat recollir el material paleontològic i fer-lo net per tenir-lo a 
punt per estudiar-lo i quedar ben catalogat i ordenat per a ulteriors consultes en les seves calaixeres. 
La seva col-lecció no només té un valor científic, té un altre valor mal de captar per aquells que no són 
amants de la natura, un valor de sentiment i emoció que fa recordar la persona de D. J. Cuerda, com 
un mestre pacient amb molta ganes d'ensenyar allò que ell sabia, fruit de molt d'anys de treball de 
camp. 

La seva actitud desinteressada i generosa ha servit moltíssimes de vegades com a ajut 1 estímul 
perquè altres autors realitzassin nous estudis científics sobre el Quaternari de les Balears. Així és reco- 
negut a la presentació dels editors (G.X. Pons i J.A. Guijarro) de la darrera monografia de la Societat 
sobre "El canvi climàtic: passat, present i futur" (2001) indicant que algun dels seus treballs no hagués 
estat possible sense el coneixement previ de tota la tasca investigadora de D. J. Cuerda. 

Són molts els que han après de la saviesa modesta de D. J. Cuerda i no tothom li ha agrait com 
cal. Aquest investigador autodidacte, a vegades criticat per aquest motiu, ha superat amb la seva per- 
severança molts d'investigadors de la "ciència oficial". 

Al llarg de 50 anys, el treball científic realitzat per D. J. Cuerda es podria caracteritzar per la 
rigorositat, la continuitat i una constant innovació temàtica i renovació metodològica en el seus estu- 
dis. La seva tasca de producció científica, quasi ininterrompuda, es va iniciar amb la descripció 1 cata- 
logació dels fòssils continguts a les terrasses quaternàries de la Badia de Palma. Després la seva àrea 
de treball es va anar ampliant i localitzant nous jaciments de Mallorca, de Cabrera i de les llles 
Pititises, per descriure l'estratrigrafia, els fòssils associats i la seva cronologia relativa amb les 
oscil-lacions glacieustàtiques del Quaternari. També ha estudiat jaciments de Menorca 1 del País 

Valencià. Majoritàriament ha catalogat mol-luscs marins fòssils, però també ha estudiat mol-luscs 
terrestres 1 vertebrats del Quaternari. 

La seva obra "Los Tiempos Cuaternarios en Baleares" ha exercit una important influència amb 
totes les investigacions posteriors relacionades amb el Quaternari de les Illes i de la Mediterrània 
Occidental. 

Casa seva no només ha esta un centre d'acollida d'especialistes de tot el món, sinó també ha 
donat cabuda a estudiants de primària, secundària, universitaris i a tota persona que ha tengut un sen- 
timent d'amor cap a la natura. 

La seva relació amb el Bolletí de la Societat d'Història Natural de les Balears ha estat molt estre- 
ta, ja com a director de publicacions, membre del consell assessor o autor de molts del seus articles. 
Quan fou director de publicacions s'instaurà l'arbitratge científic, s'establí el procés de normalització 
lingüística de la Societat amb el canvi de nom de la revista (1980), de Boletín de la Sociedad de 
Historia Natural de las Baleares passà a ser Bolletí de la Societat d'Història Natural de les Balears, la 
seva actual denominació. La seva estima vers el Bolletí va fer que en tota la història sigui l'autor que 
més articles hi publicà, la veritable ànima del Bolletí. La vàlua d'aquests articles fa que sigui una revis- 
ta científica tenguda en compte dins dels circuits científics internacionals. La seva especial relació amb 
el Bolletí de la Societat, l'element que fa que la Biblioteca de la Societat vagi creixent any rera any, i 
coneixedor de l'esforç que comporta aquesta tasca, feia que a cada assemblea donàs l'enhorabona al 
responsable de publicacions després de cada volum editat. 

La Societat d'Història Natural de les Balears per l'esforç continu, per la seva dedicació altruis- 
ta, pel seu estímul a tots els que s'apropaven a ell, i per moltíssims d'altres aspectes a de la seva per- 
sona, sempre estarà present en el nostre cor en un Hoc d'honor. 


Damià Vicens i Guillem X. Pons 

